b"\n_START_ARTICLE_\nAlbert Royo i Marin\xc3\xa9\n_START_SECTION_\nBiografia\n_START_PARAGRAPH_\nVa treballar a la Comissi\xc3\xb3 Europea entre 2001 i 2013, on entre altres tasques va treballar com a responsable de la unitat de premsa i com a reporter pol\xc3\xadtic de la seva Representaci\xc3\xb3 a Barcelona. Anteriorment, havia treballat a la Delegaci\xc3\xb3 de la Generalitat a Brussel\xc2\xb7les._NEWLINE_Va ser secretari de Cooperaci\xc3\xb3 Exterior i d'Afers Exteriors del Govern de Catalunya (2004-2007), per\xc3\xadode en el qual el Govern va signar diversos acords amb les Nacions Unides i va dissenyar la xarxa de delegacions a l'exterior._NEWLINE_\xc3\x89s professor d'Afers Europeus a la Universitat Pompeu Fabra (Idec) i ha donat classes, entre d'altres, a l'escola diplom\xc3\xa0tica del Ministeri d'Afers Exteriors de l'Uruguai. Ha fet d'observador electoral en missions internacionals organitzades per l'Organitzaci\xc3\xb3 per a la Seguretat i la Cooperaci\xc3\xb3 a Europa i per la Generalitat de Catalunya (Ucra\xc3\xafna, Montenegro, ANP)._NEWLINE_\xc3\x89s impulsor d'Horitz\xc3\xb3 Europa, una entitat que t\xc3\xa9 per objectiu apropar els debats europeus a Catalunya i la realitat catalana a Brussel\xc2\xb7les. A m\xc3\xa9s, col\xc2\xb7labora en diverses entitats que treballen en el camp de la governan\xc3\xa7a global, els drets humans o la cultura, com ara l'Associaci\xc3\xb3 Projecte per al Governament Democr\xc3\xa0tic Mundial (apGDM), la Fundaci\xc3\xb3 ACSAR, Amnistia Internacional o \xc3\x92mnium Cultural."